IZVEDBENI SKLEP KOMISIJE (EU) 2021/183

z dne 12. februarja 2021

o spremembi Izvedbenega sklepa (EU) 2017/2453 glede imetnika odobritve za dajanje na trg proizvodov, ki vsebujejo nekatere gensko spremenjene oljne ogrščice, so iz njih sestavljeni ali proizvedeni, in njegovega zastopnika v Uniji

(notificirano pod dokumentarno številko C(2021) 823)

(Besedilo v nizozemskem in nemškem jeziku je edino verodostojno)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (1) ter zlasti člena 9(2) in člena 21(2) Uredbe,

ob upoštevanju naslednjega:

(1) Bayer Agriculture BVBA s sedežem v Belgiji v Uniji zastopa družbo Monsanto Company s sedežem v Združenih državah Amerike v zvezi z odobritvijo dajanja na trg proizvodov, ki vsebujejo gensko spremenjene oljne ogrščice, so iz njih sestavljeni ali proizvedeni, odobrenih z Izvedbenim sklepom Komisije (EU) 2017/2453 (2). BASF Agricultural Solutions Seed US LLC s sedežem v Združenih državah Amerike je drugi imetnik odobritve za gensko spremenjene oljne ogrščice, odobrene z navedenim izvedbenim sklepom.

(2) Družba Bayer Agriculture BVBA, je z dopisom z dne 28. julija 2020 Komisijo obvestila, da s 1. avgustom 2020 spreminja svojo pravno obliko in ime v Bayer Agriculture BV, Belgija.

(3) Družba Bayer Agriculture BVBA je z dopisom z dne 28. julija 2020 Komisijo obvestila, da družba Monsanto Company s 1. avgustom 2020 spreminja svojo pravno obliko in ime v Bayer CropScience LP, Združene države Amerike.

(4) Zahtevane spremembe so povsem upravne narave in zato ne pomenijo nove ocene zadevnih proizvodov.

(5) Komisija je z dopisom z dne 10. avgusta 2020 o zahtevanih spremembah obvestila družbo BASF SE kot zastopnika družbe BASF Agricultural Solutions Seed US LLC. Družba BASF SE je z dopisom z dne 27. avgusta 2020 Komisijo obvestila, da se družba BASF Agricultural Solutions Seed US LLC strinja s predlaganimi spremembami.

(6) Izvedbeni sklep (EU) 2017/2453 bi bilo zato treba ustrezno spremeniti.

(7) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1 Spremembe Izvedbenega sklepa (EU) 2017/2453 Izvedbeni sklep (EU) 2017/2453 se spremeni: (1) točka (a) člena 7(1) se nadomesti z naslednjim: „(a) Bayer Agriculture BV, Belgija, ki zastopa Bayer CropScience LP, Združene države Amerike;“; (2) točka (a) člena 9 se nadomesti z naslednjim: „(a) Bayer Agriculture BV, Scheldelaan 460, 2040 Antwerpen, Belgija;“; (3) točka (a)(1) Priloge se nadomesti z naslednjim: „(1) Ime: Bayer Agriculture BV, Belgija Naslov: Scheldelaan 460, 2040 Antwerpen, Belgija v imenu Bayer CropScience LP, 800 N. Lindbergh Boulevard, St Louis, Missouri, 63167, Združene države Amerike; in“.

Člen 2 Naslovnik Ta sklep je naslovljen na: (a) Bayer Agriculture BV, Scheldelaan 460, 2040 Antwerpen, Belgija; ter (b) BASF SE, Carl-Bosch-Str. 38, 67063 Ludwigshafen, Nemčija.

V Bruslju, 12. februarja 2021 Za Komisijo Stella KYRIAKIDES Članica Komisije

(1) UL L 268, 18.10.2003, str. 1.

(2) Izvedbeni sklep Komisije (EU) 2017/2453 z dne 21. decembra 2017 o odobritvi dajanja na trg proizvodov, ki vsebujejo gensko spremenjene oljne ogrščice MON 88302 × Ms8 × Rf3 (MON-883Ø2-9 × ACSBNØØ5-8 × ACS-BNØØ3-6), MON 88302 × Ms8 (MON-883Ø2-9 × ACSBNØØ5-8) in MON 88302 × Rf3 (MON-883Ø2-9 × ACS-BNØØ3-6), so iz njih sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Sveta o gensko spremenjenih živilih in krmi (UL L 346, 28.12.2017, str. 31).